Broj: 711-I-775-P-429-18/20-23-11

Zagreb, 22. svibnja 2020.g.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavka 1. podstavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13, 57/15. i 98/19., u daljnjem tekstu: ZSSI), **u predmetu dužnosnika Stipe Petrine, općinskog načelnika Općine Primošten**,pokrenutom Odlukom Povjerenstva broj: 711-I-295-P-429-18/20-20-11 od 31. siječnja 2020.g.,na 86. sjednici, održanoj 22. svibnja 2020.g., donosi sljedeću:

**ODLUKU**

**Utvrđuje se da dužnosnik Stipe Petrina, općinski načelnik Općine Primošten, nije bio u povredi članka 2. stavka 2. ZSSI-a alineja 1. ZSSI-a, jer je u predmetnom postupku utvrđeno kako u obnašanju dužnosti općinskog načelnika Općine Primošten nije poduzimao radnje povodom reguliranja odnosa između Općine Primošten i trgovačkog društva PRIMA CENTAR d.o.o. u odnosu na restituciju nekretnina oduzetih prilikom rekonstrukcije Zagrebačke ulice u Primoštenu, a koje radnje bi se očitovale u sudjelovanju na sjednicama Općinskog vijeća, davanja prijedloga akata Općinskom vijeću Općine Primošten ili druge radnje u vezi navedenog, s obzirom da kćer dužnosnika ima udio u kapitalu trgovačkog društva PRIMA CENTAR d.o.o. te zajedno sa suprugom obavlja poslove člana uprave Društva, koja okolnost utječe na nepristranost dužnosnika u obavljanju dužnosti u predmetnoj situaciji.**

Obrazloženje

Povjerenstvo je na 76. sjednici, održanoj 31. siječnja 2020.g., pokrenulo postupak za odlučivanje o sukobu interesa protiv dužnosnika Stipe Petrine, općinskog načelnika Općine Primošten, radi utvrđivanja je li povodom poduzimanja radnji dužnosnika prilikom reguliranja odnosa između Općine Primošten i trgovačkog društva PRIMA CENTAR d.o.o. u odnosu na restituciju nekretnina oduzetih prilikom rekonstrukcije Zagrebačke ulice u Primoštenu, a koje radnje se očituju u sudjelovanju na sjednicama Općinskog vijeća, davanja prijedloga akata Općinskom vijeću Općine Primošten ili drugih radnji u vezi navedenog, dužnosnik bio u sukobu interesa iz članka 2. stavka 2. ZSSI-a alineja 1. ZSSI-a, s obzirom da kćer dužnosnika ima udio u kapitalu trgovačkog društva PRIMA CENTAR d.o.o. te zajedno sa suprugom obavlja poslove člana uprave Društva, koja okolnost utječe na nepristranost dužnosnika u obavljanju dužnosti u predmetnoj situaciji.

Dužnosnik se na navedenu Odluku o pokretanju postupka očitovao pisanim očitovanjem koje je 4. ožujka 2020.g. zaprimljeno u ulaznoj pošti Povjerenstva pod brojem 711-U-1185-P-429-18/20-21-2. U očitovanju dužnosnik iznosi kronologiju događaja u vezi reguliranja odnosa između Općine Primošten i trgovačkog društva PRIMA CENTAR d.o.o. u odnosu na restituciju nekretnina oduzetih prilikom rekonstrukcije Zagrebačke ulice u Primoštenu.

Dužnosnik tako navodi kako su dana 3. srpnja 2002 g. društvo Abaco Engeneering s.r.l. i društvo DME s.r.l. iz Italije zajednički poslali pismo namjere Općini Primošten kojim izražavaju namjeru da se na točno definiranom području Općine Primošten sagradi zgrada koja će omogućiti urbanističko-građevinski razvoj tog zemljišta. Dana 27. srpnja 2002. godine održan je između predstavnika Općine Primošten (tadašnjeg načelnika Općine Primošten Vinka Bolanča i tadašnjeg predsjednika Općinskog vijeća Općine Primošten Stipe Petrina) i predstavnika Abaco Engeneering i DME u Primoštenu zajednički sastanak na temu iz pisma namjere, sve kako bi se pobliže objasnila situacija oko zemljišta za otkup kojega su spomenuti investitori zainteresirani. Dana 30. kolovoza 2002.g. kao rezultat sastanka sklopljena je Promemorija između predstavnika zainteresiranih investitora i tadašnjeg Načelnika Općine Primošten Vinka Bolanče. Dana 14. listopada 2002.g., firma Celsus Adriatik iz Šibenika, koja se javlja kao zastupnik investitora (Abaco Engeneering i DME) i Općina Primošten, kao udružilac, zastupana po tadašnjem načelniku Vinku Bolanča, sklapaju Sporazum o udruživanju sredstava radi izgradnje turističko-poslovnog objekta u Primoštenu, a kojim sporazumom su se stranke (uz prethodnu konstataciju kako se radi izgradnje garažno- komercijalno-turističkih sadržaja u centru Primoštena na postojećim slobodnim terenima ukupne površine oko 7500 m2, a koji u dijelu od oko 6500 m2 predstavljaju privatno vlasništvo te oko 1000 m2 zemljište u vlasništvu Općine Primošten) u bitnome obvezale da će udružilac Općina Primošten otkupiti opisano zemljište koje se nalazi mahom u privatnom vlasništvu, a da će sredstva za otkup udružiocu osigurati investitor, Ugovoreno je također da u slučaju da udružilac Općina Primošten ne otkupi dovoljno zemljišta koje je neophodno za realizaciju projektno tehničke dokumentacije, udružilac Općina Primošten vratiti će investitoru doznačena novčana sredstva, te je udružilac u tom slučaju slobodan raspolagati otkupljenim zemljištem u skladu sa svojim razvojnim planovima. Člankom 3. Sporazuma ugovoreno je da će svo zemljište koje udružilac otkupi od privatnih vlasnika, kao i ono koje je vlasništvo udružitelja (6500 m2 + 1000 m2), udružilac unijeti u zajedničku investiciju u svrhu realizacije planiranog projekta, radi čega će investitor priznati udružitelju poslovni udjel (vlasnički udio) od 5% u budućem zajedničkom trgovačkom društvu, s time da će se taj poslovni udio udružitelja povećati srazmjemo vrijednosti općinskog zemljišta (od 1000 m2) u odnosu na vrijednost cjelokupne investicije. Dana 15. listopada 2002.g. Općinsko vijeće Općine Primošten donosi na svojoj 12.-oj sjednici Zaključak kojim se prihvaća citirani Sporazum, Člankom 6. Sporazuma ugovorne strane potpisnice su se suglasile da će radi realizacije predmetnog projekta zajednički osnovati odgovarajuće trgovačko društvo sa Općinsko poglavarstvo. Dana 7. studenog 2002. godine Općinsko vijeće Općine Primošten na svojo 9.-oj sjednici održanoj dana 7. studenog 2002. godine donijelo je Odluku kojom se ovlastilo Načelnika Općine Primošten da potpiše svu potrebnu dokumentaciju za osnivanje društva s ograničenom odgovornošću sa talijanskim investitorom, u svrhu izgradnje turističko-poslovnog objekta. Dana 15. studenog 2002. godine sukladno spomenutoj Promemoriji, Sporazuma kao i cit. akata Općine Primošten, Društvenim ugovorom br. OU-1170/02 jav. Bilj. Vojislava Vuletin iz Šibenika osnovano je trgovačko društvo Prima centar d.o.o. Dana 17. svibnja 2005. godine, dužnosnik Stipe Petrina u gore opisano vrijeme nije bio načelnik Općine Primošten te je odlukom Općinskog poglavarstva bio jedan od tri člana Uprave Prima Centra d.o.o. Tako je bilo sve do dana izbora za načelnika Općine Primošten, kada podnosi ostavku a njegovu ulogu člana Uprave Prima Centra d.o.o. preuzima Vinko Bolanča, tadašnji predsjednik Općinskog vijeća. Dana 24. siječnja 2006. godine Općina Primošten prema geodetskom elaboratu napravljenom od strane društva Geodezije d.o.o. iz Šibenika, Kralja Zvonimira 42 od nesporno i nedvojbeno utvrđeno daje Općina Primoštena stekla 865 m2 (što je prema spomenutom elaboratu nesporno i nedvojbeno) sve vezano uz restituciju oduzetih nekretnina navedenom društvu, prilikom rekonstrukcije Zagrebačke ulice u Primoštenu koje se odvijalo tijekom 2004.-2005.g. U očitovanju se dalje navodi kako je točno da je, prema izračunu Općine Primošten, uzeto je 844 m2 bez čestice zemlje koja se nalazi van zahvata rekonstrukcije Zagrebačke ulice, na području današnje autobusne stanice. Međutim, do danas niti jedan odnos između Općine Primošten i Prima Centra d.o.o. nije formaliziran. dužnosnik zaključuje kako su se svi relevantni događaji koji su utjecali na reguliranje međusobnih odnosa između Općine Primošten i prednika PRIMA CENTAR odnosno društvo Abaco Engeneering s.r.l. i društvo DME s.r.l., dogodile prije dana kada je povezana osoba ušla u upravljačku i vlasničku strukturu društva.

Dužnosnik u očitovanju dalje iznosi kako je dana 28. studenog 2016. godine Općinsko vijeće Općine Primošten na svojoj 23. Sjednici donijelo Odluku Općinskog vijeća Općine Primošten o načelnom prihvaćanju prijedloga PRIMA CENTAR d.o.o. za zaključenje sporazuma kojim će se regulirati međusobna prava i obveze, KLASA: 740-15/16-03/12 URBROJ: 2182/02-01-16-1/2. Odluka je objavljena u broju 6/2016 Službenog vjesnika od dana 7. prosinca 2016. godine. U navedenoj odluci konstatira se kako je 2005.g. utvrđena obveza prema PRIMA CENTAR d.o.o. na način da se Općina obvezala društvu Prima centar d.o.o za oduzete nekretnine čest. zem. 1106/2, 1106/3, 1106/4, 1157/4, 1157/1, 685, 984/2, 686/2, 686/1, 685, 684/2, 681/3 sve K.O. Primošten isplatiti novčanu naknadu. Općina Primošten će premjeriti navedenu površinu koju je zahvatila te će kao restituciju društvu prvenstveno ponuditi u zamjenu čestice u svom vlasništvu a koje se nalaze na istoj lokaciji i za koje je prethodno utvrdila tržišnu vrijednost po vještaku građevinske struke. U slučaju da površina tih nekretnina nije dostatna za podmirenje obveze prema Prima centar d.o.o, za ostatak neispunjene obveze Općina će ustupiti svoj poslovni udio u društvu u razmjeru prema neispunjenoj obvezi. U slučaju da je vrijednost nekretnina veća od vrijednosti ustupljenih nekretnina u vlasništvu Općine i od vrijednosti poslovnog udjela Općine, Općina će prepustiti svoj poslovni udio u PRIMA CENTAR d.o.o u cijelosti dok će za preostali dio neizvršene obveze zatražiti od PRIMA CENTAR d.o.o da ne traži ispunjavanje obveze u cijelosti. U slučaju daje poslovni udio općine u društvu manji ili jednak od vrijednosti čestica, općina će društvu za kompenzaciju prvenstveno ponuditi čestice koje se nalaze na toj lokaciji u njezinom vlasništvu, dok će u odnosu na preostali dug prema društvu u svrhu ispunjenja obveze društvu predati vlasnički udio sve prema srazmjeru prema preostaloj utvrđenoj i neispunjenoj obvezi. U navedenoj Odluci izričito je navedeno kako se njome ovlašćuje načelnik općine Primošten da u smislu odluke angažira vještaka građevinske struke, odnosno da sa Prima centar d.o.o zaključi za to potrebne ugovore o zamjeni nekretnina odnosno da zaključi ugovor o djelomičnom ili cjelovitom ustupanju poslovnog udjela općine. Uz Odluku je donesen i Zaključak uz Odluku, KLASA: 740-15/16-03/12.

Dana 27. siječnja 2017. godine Općinsko vijeće Općine Primošten na 24. sjednici Općinskog vijeća donijelo je Odluku Općinskog vijeća o definiranju međusobnih odnosa Općine PRIMA CENTAR do.o., KLASA: 944-18/17-01/1 URBROJ: 2182/02-01-17-1. Odluka je objavljena u „Službenom vjesniku Općine Primošten broj 1/17 od dana 6. veljače 2017. godine. U točki 3. i 4. Odluke odlučeno je da se ovlašćuje Načelnik Općine Primošten da sukladno utvrđenom uz podršku pravne službe JUO Općine Primošten poduzima sve potrebne radnje po pitanju izvršenja navedene Odluke Općinskog vijeća u svrhu definiranja međusobnih odnosa Općine Primošten i PRIMA CENTAR d.o.o. te se nalaže Načelniku Općine Primošten da redovito izvještava Općinsko vijeće Općine Primošten o svim aktualnostima i poduzetom u konkretnom predmetu.

Dana 10. ožujka 217. godine Općinsko vijeće Općine Primošten je na 25. sjednici donijelo Zaključak o prihvaćanju Izvješća o procjedbenom elaboratu o vrijednosti 5% udjela Općine Primošten za potrebe definiranja međusobnih odnosa Općine Primošten i PRIMA CENTAR d.o.o., Zaključak je objavljen u Službenom vjesniku Općine Primošten broj 3/17 od dana 21. ožujka 2017. godine. U istom broju Službenog vjesnika objavljena je i Izmjena i dopuna Odluke Općinskog vijeća o definiranju međusobnih odnosa Općine Primošten i PRIMA CENTAR d.o.o., KLASA: 944-18/17-01/1 URBROJ: 2182/02-01-17-2, donesena na istoj sjednici Općinskog vijeća.

Dana 14. travnja 2017. godine Općinsko vijeće Općine Primošten na 26. sjednici Općinskog vijeća Općine Primošten donijelo je Zaključak o reguliranju međusobnih odnosa PRIMA CENTAR d.o.o. s Općinom Primošten, KLASA: 944-18/17-01/1 URBROJ: 2182/02-01-17-4,. Zaključak je objavljen u Službenom vjesniku Općine Primošten broj 4/17 od dana 21. travnja 2017. godine. Navedenim Zaključkom Općinsko vijeće Općine Primošten je nastavno na svoje prethodne odluke koje imaju za predmet međusobni odnos PRIMA CENTRA d.o.o i Općine Primošten, ovlastio Načelnika Općine Primošten da sukladno istima uz podršku pravne službe JUO Općine Primošten poduzima sve potrebne radnje u smislu izvršenja i reguliranja međusobnih odnosa PRIMA CENTRA d.o.o i Općine Primošten. Slijedom gore navedenog dužnosnik zaključuje kako su se svi relevantni događaji koji su utjecali na reguliranje međusobnih odnosa između Općine Primošten i PRIMA CENTAR dogodile do 14. travnja 2017.g.

Dužnosnik dalje navodi kako …………………. kao povezana osoba poslove člana uprave društva PRIMA CENTAR d.o.o. obavlja od 30. studenog 2017.g. (suprug povezane osobe …………… također obavlja poslove člana uprave od 30. studenog 2017.g.), dok je ista član društva PRIMA CENTAR d.o.o. od dana 16. siječnja 2018.g. Sam dužnosnik je, kao općinski načelnik Općine Primošten, sve odluke u odnosu na trgovačko društvo PRIMA CENTAR d.o.o. poduzimao temeljem ovlasti koje proizlaze iz zakona i čl. 44. i 45. Statuta Općine Primošten, isključivo na prethodnu inicijativu i na prethodni zahtjev trgovačkog društva te prije ulaska povezanog člana u vlasničku i upravljačku strukturu društva.

Dužnosnik u konačnici ističe kako nema primjedbi na obrazloženje Odluke o pokretanju predmetnog postupka te u prilogu očitovanja dostavlja Odluku općinskog načelnika Općine Primošten Stipe Petrine o izuzimanju od sudjelovanja i postupanja u predmetima i postupcima s trgovačkim društvom "Prima Centar" d.o.o., KLASA: 008-04/20-02/1, URBROJ: 2182/02-02-20-1 od 2. ožujka 2020.g. (dalje: Odluka o izuzimanju)

Uvidom u gore navedenu Odluku o izuzimanju utvrđeno je kako se istom dužnosnik Stipe Petrina izuzima od sudjelovanja i postupanja u predmetima i postupcima s trgovačkim društvom "Prima Centar" d.o.o., što podrazumijeva sve oblike neposrednog i posrednog sudjelovanja, odlučivanja i donošenja odluka koje se na bilo koji način tiču društva "Prima Centar" d.o.o. člankom 2. Odluke ovlašćuje se Jerko Prgin, zamjenik općinskog načelnika Općine Primošten, za zastupanje Općine Primošten u svim predmetima i postupcima pred nadležnim tijelima sa trgovačkim društvom "Prima Centar" d.o.o., ovlašćuje se za poduzimanje potrebnih radnji te donošenja svih odluka u okviru nadležnosti općinskog načelnika, koji se tiču trgovačkog društva "Prima Centar" d.o.o. Odluka o izuzimanju stupa na snagu danom donošenja te će se na prvoj narednoj sjednici predočiti i dati na potvrdu Općinskom vijeću Općine Primošten, te će se potom objaviti i u "Službenom vjesniku Općine Primošten". Odluku je potpisao dužnosnik Stipe Petrina.

Člankom 3. stavkom 1. podstavkom 39. ZSSI-a, propisano je da su općinski načelnici i njihovi zamjenici dužnosnici u smislu navedenog zakona. Uvidom u Registar dužnosnika utvrđeno je da je dužnosnik Stipe Petrina obnašao dužnost općinskog načelnika Općine Primošten u mandatu 2013. -2017. te da istu dužnost obnaša i u aktualnom mandatu počevši od 25. svibnja 2017.g. Stoga je i Stipe Petrina povodom obnašanja dužnosti općinskog načelnika Općine Primošten obvezan postupati sukladno odredbama ZSSI-a.

Člankom 2. stavkom 1. ZSSI-a propisano je da u obnašanju javne dužnosti dužnosnici ne smiju svoj privatni interes stavljati iznad javnog interesa, a stavkom 2. istog članka Zakona propisano je da sukob interesa postoji kada su privatni interesi dužnosnika u suprotnosti s javnim, a posebice kada privatni interes utječe ili se osnovano može smatrati da utječe ili kada privatni interes dužnosnika može utjecati na njegovu nepristranost u obavljanju javne dužnosti.

Člankom 4. stavkom 5. ZSSI-a propisano je da su povezane osobe u smislu tog Zakona članovi obitelji dužnosnika te ostale osobe koje se prema drugim osnovama i okolnostima opravdano mogu smatrati interesno povezanima s dužnosnikom. Sukladno stavku 2. toga članka Zakona, među članove obitelji u smislu toga Zakona ubrajaju se i krvni srodnici u uspravnoj lozi, dakle i djeca dužnosnika.

Radi provjere vjerodostojnosti i osnovanosti navoda iz podnesene prijave i dopuna prijave Povjerenstvo je prikupilo potrebne podatke i dokumentaciju od nadležnih državnih tijela.

Uvidom u podatke sudskog registra Trgovačkog suda u Zadru - stalna služba u Šibeniku, utvrđeno je da je pod matičnim brojem subjekta 100000522 upisano trgovačko društvo PRIMA CENTAR d.o.o., OIB: 89914273545, pravni oblik: društvo s ograničenom odgovornošću. Kao osnivači/članovi društva upisani su Općina Primošten, trgovačko društvo ABACO ENGINEERING S.R.L. iz Italije te pet fizičkih osoba, između kojih je i ……………….. Kao osobe ovlaštene za zastupanje upisani su Ivana Hrg, kao predsjednik uprave, te ………………. i ……………………….., kao članovi uprave.

Uvidom u podatke iz Sudskog registra utvrđeno je da je ………………… član društva PRIMA CENTAR d.o.o. od 16. siječnja 2018.g., dok poslove člana uprave obavlja od 30. studenog 2017.g. …………………… obavlja poslove člana uprave od 30. studenog 2017.g.

Na traženje Povjerenstva, Ured državne uprave u Šibensko-kninskoj županiji, Matični ured Šibenik, dostavilo je 21. veljače 2019.g. izvadak iz matice vjenčanih iz kojeg je razvidno kako je …………………. suprug …………………………, rođ. Petrine.

Usporedbom podataka iz podnesenog Izvješća o imovinskom stanju dužnosnika i dostavljenih podataka od Matičnog ureda utvrđeno je da je ………………… kćer dužnosnika Stipe Petrine, kao i da su ona i njezin suprug osobe koje se navode u sudskom registru Trgovačkog suda.

Sukladno članku 4. stavku 5. ZSSI-a, ……………………………., kćer dužnosnika, je s dužnosnikom Stipom Petrinom povezana osoba u smislu odredbi ZSSI-a.

Povjerenstvo je za potrebe postupka Povjerenstvo je izvršilo uvid u Službeni vjesnik Općine Primošten.

U broju 6/2016 Službenog vjesnika objavljena je Odluka Općinskog vijeća Općine Primošten o načelnom prihvaćanju prijedloga PRIMA CENTAR d.o.o. za zaključenje sporazuma kojim će se regulirati međusobna prava i obveze, KLASA: 740-15/16-03/12 URBROJ: 2182/02-01-16-1/2, donesena na 23. sjednici Općinskog vijeća. U navedenoj odluci konstatira se kako je 2005.g. utvrđena obveza prema PRIMA CENTAR d.o.o. na način da se Općina obvezala društvu Prima centar d.o.o za oduzete nekretnine čest. zem. 1106/2, 1106/3, 1106/4, 1157/4, 1157/1, 685, 984/2, 686/2, 686/1, 685, 684/2, 681/3 sve K.O. Primošten isplatiti novčanu naknadu. Naime, Općina Primošten je za potrebe rekonstrukcije Zagrebačke ulice u Primoštenu zahvatila u vlasništvo Prima centar d.o.o. nad navedenim česticama, prema navodima PRIMA CENTAR d.o.o u površini od 865 m2. Općina Primošten će premjeriti navedenu površinu koju je zahvatila te će kao restituciju društvu prvenstveno ponuditi u zamjenu čestice u svom vlasništvu a koje se nalaze na istoj lokaciji i za koje je prethodno utvrdila tržišnu vrijednost po vještaku građevinske struke. U slučaju da površina tih nekretnina nije dostatna za podmirenje obveze prema Prima centar d.o.o, za ostatak neispunjene obveze općina će ustupiti svoj poslovni udio u društvu u razmjeru prema neispunjenoj obvezi. U slučaju da je vrijednost nekretnina veća od vrijednosti ustupljenih nekretnina u vlasništvu Općine i od vrijednosti poslovnog udjela Općine, Općina će prepustiti svoj poslovni udio u PRIMA CENTAR d.o.o u cijelosti dok će za preostali dio neizvršene obveze zatražiti od PRIMA CENTAR d.o.o da ne traži ispunjavanje obveze u cijelosti. U slučaju da je poslovni udio općine u društvu manji ili jednak od vrijednosti čestica, općina će društvu za kompenzaciju prvenstveno ponuditi čestice koje se nalaze na toj lokaciji u njezinom vlasništvu, dok će u odnosu na preostali dug prema društvu u svrhu ispunjenja obveze društvu predati vlasnički udio sve prema srazmjeru prema preostaloj utvrđenoj i neispunjenoj obvezi.

U gore navedenoj Odluci izričito je navedeno kako se njome ovlašćuje načelnik općine Primošten da u smislu odluke angažira vještaka građevinske struke, odnosno da sa Prima centar d.o.o zaključi za to potrebne ugovore o zamjeni nekretnina odnosno da zaključi ugovor o djelomičnom ili cjelovitom ustupanju poslovnog udjela općine. Uz Odluku je donesen i Zaključak uz Odluku, KLASA: 740-15/16-03/12.

U Službenom vjesniku Općine Primošten broj 1/17 objavljena je Odluka Općinskog vijeća o definiranju međusobnih odnosa Općine PRIMA CENTAR d.o.o., KLASA: 944-18/17-01/1 URBROJ: 2182/02-01-17-1 donesena na 24. sjednici Općinskog vijeća. U točki 3. i 4. Odluke odlučeno je da se ovlašćuje Načelnik Općine Primošten da sukladno utvrđenom uz podršku pravne službe JUO Općine Primošten poduzima sve potrebne radnje po pitanju izvršenja ove Odluke Općinskog vijeća u svrhu definiranja međusobnih odnosa Općine Primošten i PRIMA CENTAR d.o.o. te se nalaže Načelniku Općine Primošten da redovito izvještava Općinsko vijeće Općine Primošten o svim aktualnostima i poduzetom u konkretnom predmetu.

U Službenom vjesniku Općine Primošten broj 3/17 objavljen je Zaključak o prihvaćanju Izvješća o procjenbenom elaboratu o vrijednosti 5% udjela Općine Primošten za potrebe definiranja međusobnih odnosa Općine Primošten i PRIMA CENTAR d.o.o., donesen na 25. sjednici Općinskog vijeća Općine Primošten. U istom broju Službenog vjesnika objavljena je i Izmjena i dopuna Odluke Općinskog vijeća o definiranju međusobnih odnosa Općine Primošten i PRIMA CENTAR d.o.o., KLASA: 944-18/17-01/1 URBROJ: 2182/02-01-17-2, donesena na istoj sjednici Općinskog vijeća.

U Službenom vjesniku Općine Primošten broj 4/17 objavljen je Zaključak o reguliranju međusobnih odnosa PRIMA CENTAR d.o.o. s Općinom Primošten, KLASA: 944-18/17-01/1 URBROJ: 2182/02-01-17-4, donesen na 26. sjednici Općinskog vijeća Općine Primošten. Navedenim Zaključkom Općinsko vijeće Općine Primošten je nastavno na svoje prethodne odluke koje imaju za predmet međusobni odnos PRIMA CENTRA d.o.o i Općine Primošten, ovlastio Načelnika Općine Primošten da sukladno istima uz podršku pravne službe JUO Općine Primošten poduzima sve potrebne radnje u smislu izvršenja i reguliranja međusobnih odnosa PRIMA CENTRA d.o.o i Općine Primošten.

Na traženje Povjerenstva, Općina Primošten je 23. kolovoza 2019.g. dostavila očitovanje, KLASA: 008-02/19-03/08 URBROJ: 2182/02-02-19-2 od 14. kolovoza 2019.g., koje je zaprimljeno pod brojem: 711-U-2975-P-429-18/19-13-2. U očitovanju se navodi kako se Povjerenstvu dostavlja Podnesak Općine Primošten u predmetu P-2363/2018 pred Općinskim sudom u Šibeniku u kojem je kronološki dokumentiran i objašnjen kompletan odnos Prima Centar d.o.o. i Općine Primošten.

U predmetnom Podnesku Općine Primošten navodi se kako su dana 3. srpnja 2002.g. društvo Abaco Engeneering s.r.l. i društvo DME s.r.l., oba sa sjedištem u Italiji, zajednički poslali pismo namjere Općini Primošten kojim izražavaju namjeru da se na točno definiranom području Općine Primošten sagradi zgrada koja će omogućiti urbanističko-građevinski razvoj tog zemljišta. Dana 27. srpnja 2002. godine održan je između predstavnika Općine Primošten (tadašnjeg načelnika Općine Primošten Vinka Bolanča i tadašnjeg predsjednika Općinskog vijeća Općine Primošten Stipe Petrina) i predstavnika Abaco Engeneering i DME u Primoštenu zajednički sastanak na temu iz pisma namjere, sve kako bi se pobliže objasnila situacija oko zemljišta za otkup kojega su spomenuti investitori zainteresirani. Kao rezultat toga sastanka sklopljena je Promemorija između predstavnika zainteresiranih investitora i tadašnjeg Načelnika Općine Primošten Vinka Bolanče, dana 30. kolovoza 2002.g.

Sukladno Promemoriji, dana 14. listopada 2002.g., firma Celsus Adriatik iz Šibenika, koja se javlja kao zastupnik investitora (Abaco Engeneering i DME) i Općina Primošten, kao udružilac, zastupana po tadašnjem načelniku Vinku Bolanča, sklapaju Sporazum o udruživanju sredstava radi izgradnje turističko-poslovnog objekta u Primoštenu, a kojim sporazumom su se stranke (uz prethodnu konstataciju kako se radi izgradnje garažno-komercijalno-turističkih sadržaja u centru Primoštena na postojećim slobodnim terenima ukupne površine oko 7500 m2, a koji u dijelu od oko 6500 m2 predstavljaju privatno vlasništvo te oko 1000 m2 zemljište u vlasništvu Općine Primošten) u bitnome obvezale da će udružilac Općina Primošten otkupiti opisano zemljište koje se nalazi mahom u privatnom vlasništvu, a da će sredstva za otkup udružiocu osigurati investitor. Ugovoreno je također da u slučaju da udružilac Općina Primošten ne otkupi dovoljno zemljišta koje je neophodno za realizaciju projektno tehničke dokumentacije, udružilac Općina Primošten vratiti će investitoru doznačena novčana sredstva, te je udružilac u tom slučaju slobodan raspolagati otkupljenim zemljištem u skladu sa svojim razvojnim planovima. Člankom 3. Sporazuma ugovoreno je da će svo zemljište koje udružilac otkupi od privatnih vlasnika, kao i ono koje je vlasništvo udružitelja (6500 m2 + 1000 m2), udružilac unijeti u zajedničku investiciju u svrhu realizacije planiranog projekta, radi čega će investitor priznati udružitelju poslovni udjel (vlasnički udio) od 5% u budućem zajedničkom trgovačkom društvu, s time da će se taj poslovni udio udružitelja povećati srazmjerno vrijednosti općinskog zemljišta (od 1000 m2) u odnosu na vrijednost cjelokupne investicije.

Člankom 6. Sporazuma ugovorne strane potpisnice su se suglasile da će radi realizacije predmetnog projekta zajednički osnovati odgovarajuće trgovačko društvo sa Općinsko poglavarstvo Općine Primošten na svojoj 12.-oj sjednici 15. listopada 2002.g. donosi Zaključak kojim se prihvaća citirani Sporazum, da bi dana 7. studenog iste godine Općinsko vijeće Općine Primošten na svojo 9.-oj sjednici održanoj dana 7. studenog 2002. godine donijelo Odluku kojom se ovlastilo Načelnika Općine Primošten da potpiše svu potrebnu dokumentaciju za osnivanje društva s ograničenom odgovornošću sa talijanskim investitorom, u svrhu izgradnje turističko-poslovnog objekta.

Sukladno spomenutoj Promemoriji, Sporazuma kao i cit. akata Općine Primošten, dana 15. studenog 2002. godine Društvenim ugovorom br. OU-1170/02 jav. Bilj. Vojislava Vuletin iz Šibenika osnovano je trgovačko društvo Prima centar d.o.o.

U očitovanju Općine Primošten, dostavljenom Povjerenstvu, dalje se navodi da dužnosnik Stipe Petrina u gore opisano vrijeme nije bio načelnik Općine Primošten te je odlukom Općinskog poglavarstva bio jedan od tri člana Uprave Prima Centra d.o.o.. Tako je bilo sve do dana izbora za načelnika Općine Primošten, kada podnosi ostavku 17. svibnja 2005. godine, a njegovu ulogu člana Uprave Prima Centra d.o.o. preuzima Vinko Bolanča, tadašnji predsjednik Općinskog vijeća.

U vezi restitucije oduzetih nekretnina navedenom društvu, prilikom rekonstrukcije Zagrebačke ulice u Primoštenu koje se odvijalo tijekom 2004.-2005.g. u očitovanju se dalje navodi kako je točno da je Općina Primošten prema geodetskom elaboratu napravljenom od strane društva Geodezije d.o.o. iz Šibenika, Kralja Zvonimira 42 od dana 24. siječnja 2006. godine u kojem je nesporno i nedvojbeno utvrđeno daje Općina Primoštena stekla 865 m2 (što je prema spomenutom elaboratu nesporno i nedvojbeno).

Prema izračunu Općine Primošten, uzeto je 844 m2 bez čestice zemlje koja se nalazi van zahvata rekonstrukcije Zagrebačke ulice, na području današnje autobusne stanice. Međutim, do danas niti jedan odnos između Općine Primošten i Prima Centra d.o.o. nije formaliziran.

Što se tiče uloge načelnika Općine Primošten u očitovanju se navodi kako ona nije bila doslovno nikakva više od uloge koju je imao kao ovlašteni predlagatelj da pojedine teme stavi kao prijedlog dnevnog reda sjednica Općinskog vijeća.

Na traženje Povjerenstva, Općinsko vijeće Općine Primošten je 2. prosinca 2019.g. dostavilo očitovanje u prilogu kojeg se Povjerenstvu dostavljaju Zapisnici sa 23. redovne te 24. i 26. hitne sjednice Općinskog vijeća Općine Primošten, zajedno s relevantnom dokumentacijom uz Zapisnike. U očitovanju se navodi kako se u vezi okolnosti restitucije nekretnina PRIMA CENTAR d.o.o., a o kojima je Povjerenstvo zatražilo očitovanje i od Općinskog vijeća, Općina Primošten već očitovala ranijim dopisom od 14. kolovoza 2019.g.

Statutom Općine Primošten propisano je kako je općinski načelnik izvršno tijelo Općine Primošten. Općinski načelnik zastupa općinu i nositelj je izvršne vlasti u Općini. Sukladno članku 44. Statuta Načelnik ima prava i dužnosti: sudjelovati na sjednicama Općinskog vijeća, raspravljati o svakom pitanju koje je na dnevnom redu sjednice, predlagati Općinskom vijeću donošenje akata, podnositi prijedloge akata i amandmana na prijedloge akata i postavljati pitanja iz djelokruga Općinskog vijeću. Sukladno članku 45. Statuta, u obavljanju izvršne vlasti načelnik priprema prijedloge općih akata, izvršava i osigurava izvršavanje akata Općinskog vijeća, utvrđuje prijedlog Proračuna Općine i izvršenje proračuna, upravlja nekretninama, pokretninama i imovinskim pravima u vlasništvu Općine u skladu s zakonom, ovim Statutom i općim aktom Općinskog vijeća, i druge poslove koji su navedeni u Statutu.

U predmetnom postupku Povjerenstvo je utvrdilo kako PRIMA CENTAR d.o.o. i Općina Primošten imaju neriješene međusobne imovinskopravne odnose koji se odnose na restituciju oduzetih nekretnina navedenom društvu prilikom rekonstrukcije Zagrebačke ulice u Primoštenu. Naime, obveza prema trgovačkom društvu PRIMA CENTAR d.o.o. utvrđena je odlukom Općinskog vijeća 2005.g., a do donošenja predmetne odluke ovaj spor nije formalnopravno riješen. Međutim, za vrijeme mandata dužnosnika Stipe Petrine, kao općinskog načelnika Općine Primošten, isti je poduzimao radnje, kao ovlašteni predstavnik Općine Primošten, u svrhu rješavanja međusobnih odnosa ovih dvaju subjekata, a koje radnje se prema dosad utvrđenom sastoje od predlaganja akata Općinskom vijeću te sudjelovanja na sjednicama Vijeća.

Isto tako, Odlukama i Zaključcima Općinskog vijeća Općine Primošten, dužnosnik Stipe Petrina je, kao predstavnik Općine Primošten, izričito ovlašten poduzimati sve radnje po pitanju izvršenja odluka i reguliranja međusobnih odnosa Općine Primošten i PRIMA CENTAR d.o.o.

Okolnost da kćer dužnosnika ima poslovne udjele u trgovačkom društvu PRIMA CENTAR d.o.o. te da je, zajedno sa svojim suprugom, član uprave navedenog društva, a obzirom na povezanost dužnosnika s tim članom obitelji, utječe na njegovu nepristranost u obnašanju njegove dužnosti. Naime, dužnosnik u ovom slučaju ima dvojaku poziciju. S jedne strane nastupa kao ovlašteni predstavnik Općine Primošten, u kojoj ulozi mora štiti interese Općine Primošten, dok je s druge strane poslovni subjekt, odnosno trgovačko društvo, u kojem nedvojbeni financijski interes ima s dužnosnikom povezana osoba. Stoga se dužnosnik Stipe Petrina nalazi se u situaciji u kojoj njegov privatni interes, odnosno interes s njime povezane osobe, može utjecati u obavljanju javne dužnosti, što upućuje na mogućnost sukoba interesa u smislu članka 2. stavka 2.

Gore navedena situacija nastala je od trenutka u kojem je kćer dužnosnika pristupila kao član društva PRIMA CENTAR d.o.o., odnosno od 16. siječnja 2018.g., odnosno od kad je započela s obavljanjem poslova člana uprave obavlja, tj. 30. studenog 2017.g. (od kad poslove člana uprave obavlja i …………………….). Prema prikupljenim podacima i dokumentaciji, u navedenom razdoblju do dana donošenja predmetne Odluke dužnosnik Stipe Petrina nije poduzimao radnje povodom reguliranja odnosa između Općine Primošten i trgovačkog društva PRIMA CENTAR d.o.o. u odnosu na restituciju nekretnina oduzetih prilikom rekonstrukcije Zagrebačke ulice u Primoštenu, a koje radnje bi se očitovale u sudjelovanju na sjednicama Općinskog vijeća, davanja prijedloga akata Općinskom vijeću Općine Primošten ili druge radnje u vezi navedenog, slijedom čega se utvrđuje kako isti nije bio u povredi članka 2. stavka 2. ZSSI-a alineja 1. ZSSI-a.

Za istaknuti je kako je dužnosnik dana 2. ožujka 2020.g. donio Odluku kojom se (na dalje) izuzima od sudjelovanja i postupanja u predmetima i postupcima s trgovačkim društvom "Prima Centar" d.o.o., što podrazumijeva sve oblike neposrednog i posrednog sudjelovanja, odlučivanja i donošenja odluka koje se na bilo koji način tiču društva "Prima Centar" d.o.o. Odluka o izuzimanja će se predočiti i dati na potvrdu Općinskom vijeću Općine Primošten te će se objaviti i u "Službenom vjesniku Općine Primošten". Navedena Odluka predstavlja primjer pravilnog i dobrog upravljanja predmetnom situacijom od strane dužnosnika, u cilju izbjegavanja sukoba interesa dužnosnika i osiguranja postupanja u skladu s odredbama ZSSI-a.

Slijedom svega gore navedenog, Povjerenstvo je donijelo odluku kao u izreci ovog akta.

PREDSJEDNICA POVJERENSTVA

Nataša Novaković, dipl.iur.

Uputa o pravnom lijeku:

Protiv odluke Povjerenstva može se pokrenuti upravni spor. Upravna tužba podnosi se nadležnom upravnom sudu u roku od 30 dana od dana dostave odluke Povjerenstva. Podnošenje tužbe nema odgodni učinak.

Dostaviti:

1. Dužnosnik Stipe Petrina, osobnom dostavom
2. Podnositelj prijave, putem dostavljene e-mail adrese
3. Objava na internetskoj stranici Povjerenstva
4. Pismohrana